བྲལ་ཐུགས་རྗེས་རྒྱུན་དུ་བཟུང་ནས་ཀྱང་།
འཁོར་བ་མ་སྟོང་བར་དུ་འགྲོ་བའི་དོན། རྒྱལ་ལག་ཕྱེད་མཛད་བཞུགས་པར་མཛད་
དུ་གསོལ། བདག་གིས་ཚོགས་གཉིས་བསགས་པའི་དགེ་བ་ཀུན། གང་ཞིག་གང་གིས་
དགེ་བའི་ཚོགས་རྣམས་དང༌། ཐུན་མོང་བྱས་ཏེ་བྱང་ཆུབ་ཐོབ་ཕྱིར་བསྔོ། བསོད་
ནམས་ཚོགས་ཆེན་ཡོངས་སུ་རྫོགས་གྱུར་ཅིག །བདག་ནི་རྒྱལ་བའི་སྐུ་དང་དབྱེར་
མེད་ཅིང་། གཟུགས་སྐུ་རྣམ་གཉིས་འགྲོ་བའི་དོན་མཛད་ནས། ཞི་རྒྱས་དབང་དྲག་
འཕྲིན་ལས་རྒྱུན་ཞུགས་ནས། ཁམས་གསུམ་འཁོར་བ་དོང་ནས་སྤྲུགས་པར་ཤོག །དེ་
ལྟར་སྡིག་པ་མི་དགེའི་ལས་རྣམས་ཀུན། སྒོ་གསུམ་ལེ་ལོ་གཡེང་སྐྱོན་མེད་པ་ཡི། ངང་
པའི་རྒྱལ་རིགས་ཁྲུས་བྱེད་ཅི་བཞིན་དུ། མྱུར་དུ་བཤགས་ན་དག་ཅིང་བྱང་བར་འགྱུར།
བཤགས་ཕྱིར་སྡོམ་དང་གསོལ་བ་བཏབ་བྱས་ནས། ཡིད་རངས་བོན་གྱི་འཁོར་ལོ་
བསྐོར་བ་དང་། ཅི་སྙེད་མཆོད་སྦྱིན་དཔག་མེད་ཕུལ་བ་རྣམས། སྒྲིབ་སྦྱོང་ཚོགས་
རྫོགས་ལྷ་ཞལ་མྱུར་དུ་ཁུམས། འཁོར་འདས་དགེ་རྩ་འདུས་བྱས་འདུས་མ་བྱས། ཟག་
བཅས་ཟག་མེད་དགེ་བ་ཅི་བགྱིས་པ། བྱང་ཆུབ་ཆེན་པོ་མྱུར་དུ་བསྔོ་བྱས་ནས། བདེ་
ཆེན་སངས་རྒྱས་ས་ལ་འཁོད་པར་འགྱུར། དེ་ཕྱིར་ཕྱི་རབས་གང་ཟག་དགེ་སྤྱོད་
རྣམས། འཇུག་སྒོ་ཐམས་ཅད་ཀུན་གྱི་ཡན་ལག་ཏུ། སྨོན་ལམ་དམ་པ་མཐའ་ཡས་རྒྱ་
ཆེ་འདི། རེ་དོགས་མེད་པར་ཡོངས་སུ་གདབ་པར་བྱ། ན་མོ་དུས་གསུམ་བདེར་
གཤེགས་ས་བཅུའི་སེམས་དཔའ་དང་། དཔོན་གསས་བླ་མ་ཡི་དམ་ཞི་ཁྲོ་དང་། མ་
སྲིང་མཁའ་འགྲོ་བོན་སྐྱོང་སྲུང་མའི་ཚོགས། ཐུགས་རྗེ་ཆེན་པོས་དུས་འདིར་དགོངས་
སུ་གསོལ། བདག་དང་མཐའ་ཡས་སེམས་ཅན་ཐམས་ཅད་ཀྱིས། བདེར་གཤེགས་
རྒྱལ་བ་སྲས་དང་བཅས་པ་ལ། ཕྱག་འཚལ་སྡིག་བཤགས་ཡིད་རང་མཆོད་པར་
57

གསུང་རབ་སྒོ་མཛོད་རིན་པོ་ཆེའི་གླེགས་བམ། 49
འབུལ། དེ་དག་ཐམས་ཅད་ཡོངས་སུ་མཉེས་པར་ཤོག །ཚེ་རབས་སྔོན་ནས་བསགས་
པའི་ལས་འཕྲོ་དང་། རྒྱལ་བ་མཆོད་པས་མཉེས་པའི་བྱིན་རླབས་དང་། རྒྱུན་རྐྱེན་རྟེན་
འབྲེལ་འཚོགས་པའི་ནུས་མཐུ་ཡིས། བདག་ནི་མྱུར་དུ་སངས་རྒྱས་ཐོབ་པར་ཤོག །ད་
ལྟ་འདིར་སྐྱེས་འཇིག་རྟེན་འདི་རུ་ཡང་། ཚེ་རིང་ནད་མེད་བསོད་ནམས་འཕེལ་བ་
དང་། བོན་དང་མཐུན་པའི་ལོངས་སྤྱོད་ཕུན་སུམ་འཚོགས། རྟག་ཏུ་བདེ་ལེགས་
བཀྲ་ཤིས་ཐོབ་པར་ཤོག །འདིར་ཡང་བསམ་པའི་དོན་རྣམས་ཡོངས་སུ་གྲུབ། སྒོ་
གསུམ་དགེ་བའི་ལས་སྤྱོད་ཐམས་ཅད་ཀུན། བར་ཆོད་མེད་པར་མཐར་ཕྱིན་དོན་
གྲུབ་ནས། མི་ལུས་ཐོབ་པ་དོན་དང་ལྡན་པར་ཤོག །ཕྱི་མར་བོན་ཉིད་འོད་གསལ་
བར་དོ་རུ། སྒྲ་འོད་ཟེར་གསུམ་ཆོ་འཕྲུལ་རྩལ་དུ་ཤར། བོན་ཉིད་མ་བུ་དབྱེར་མེད་
རྩལ་མཉམ་ནས། སྐུ་གསུམ་རྫོགས་པའི་སངས་རྒྱས་ཐོབ་པར་ཤོག །གལ་ཏེ་ལས་ཀྱི་
འཁོར་བར་སྐྱེས་ནས་ཀྱང་། ངན་སོང་གསུམ་དང་མཐའ་འཁོབ་གནས་སྤངས་ནས།
གནས་མཆོག་དམ་པ་འོལ་མོ་ལུང་རིང་དང༌། སངས་རྒྱས་བཞུགས་པའི་ཞིང་དུ་སྐྱེ་
བར་ཤོག །རིགས་ངན་དམན་དང་ཟ་མ་མོ་ལུས་དང་། ཁས་ཞན་དབང་ཆུང་ཞ་གྲུམ་
སྐྱོན་ཅན་སོགས། ཡིད་དུ་མི་འོང་མི་སྡུག་མ་ཡིན་པར། རིགས་བཟང་ཁུང་བཙུན་
ལུས་སུ་སྐྱེ་བར་ཤོག །ཆགས་ཚད་མ་ལྡན་མགོ་ལུས་མ་འཛོམ་དང༌། སྲིན་པོའི་
གཟུགས་དང་མཚན་ངན་མ་ཡིན་པར། ངོ་མཚར་དབྱིབས་ལེགས་རིང་ཐུང་ཚད་
སྙོམས་པའི། མཛེས་པའི་ལྷ་བྲན་བཞེད་པའི་ལུས་ཐོབ་ཤོག །ཁ་དོག་ནག་དང་སྔོ་སྐྱ་
ཐལ་མདོག་དང་། དམར་ནག་བདུད་ཟུག་དུད་ཁ་མ་ཡིན་པར། དཀར་དམར་
མཛེས་པ་མེ་ཏོག་ཚོམ་བུ་རིས། མ་ཆགས་པད་མ་ལྟ་བུའི་མདངས་ཐོབ་ཤོག །མི་སྙན་
སྐད་དང་མྱ་ངན་ཨུ་དུག་སྒྲ། དིག་ལྐུགས་བར་ཆོད་འགག་འཛེར་མ་ཡིན་པར།
ཚངས་པའི་སྐད་དང་མྱ་ངན་སངས་པའི་སྒྲ། གསུང་སྙན་ཁུ་བྱུག་ལྟ་བུའི་དབྱངས་
58

མདོ་སྡེ།
དགེ་སྤྱོད་ཡན་ལག
ཏུ་འདུན་
ལྡན་ཤོག །བློ་རྨོངས་འཐིབ་དང་མི་ཤེས་རྨོངས་པ་ཅན། མ་རིག་གཏི་མུག་བླུན་པོ་མ་
ཡིན་པར། རང་རིག་ཡེ་ཤེས་རང་གྲོལ་མངོན་གྱུར་ཅིང་། བོན་རྣམས་མ་བསླབས་
ཐམས་ཅད་ཤེས་པར་ཤོག །ཆུང་ནས་དད་པའི་སེམས་དང་རབ་ལྡན་ཏེ། བླ་མ་དགེ་
འདུན་འཕགས་པའི་ཚོགས་རྣམས་ཀྱི། སྐུ་རྣམས་མཐོང་ནས་མོས་ཤིང་དད་པ་དང་།
སླར་ཡང་ཞལ་མཇལ་ཐུགས་རྗེས་ཟིན་པར་ཤོག །ལས་ངན་ལོག་པའི་ཕྱོགས་སུ་མི་
སེམས་ཤིང་། དཀར་པོའི་ཕྱོགས་ལ་བསམ་པ་རྩེ་གཅིག་པས། དགེ་བའི་ལས་ལ་རབ་
ན་པའི་སེམས། སྐད་ཅིག་ཙམ་ཡང་འབྲལ་མེད་སྐྱེ་བར་ཤོག །འཇིག་རྟེན་
ཁམས་ཀྱི་དོན་མཛད་མང་ལགས་ཀྱང་། ཀུན་གྱི་ནང་ནས་ཁྱད་པར་འཕགས་གྱུར་པ།
སྨན་གྱི་གཙོ་བོ་རྣམ་པར་རྒྱལ་བ་བཞིན། རྒྱལ་སྲས་དམ་པ་གཅིག་དང་མཇལ་བར་
ཤོག །སོ་སོ་སྐྱེ་བོ་ཐ་མ་མ་ཡིན་པར། ཆུང་ནས་འདུལ་ཁྲིམས་རྣམ་དག་སྒོར་ཞུགས་ཏེ།
ཉེས་ལྟུང་ཉམས་པའི་དྲི་མས་མ་གོས་ཤིང་། ཉིས་བརྒྱ་ལྔ་བཅུའི་ཁྲིམས་དང་ལྡན་པར་
ཤོག །བདག་ནི་གཡུང་དྲུང་བོན་གྱི་སྒོར་ཞུགས་ཏེ། སྒོ་གསུམ་ཐང་ཆོད་ལེ་ལོ་མེད་པ་
ཡིས། བརྩོན་འགྲུས་ཆེན་པོ་མྱུར་བ་རབ་ལྡན་ནས། བོན་སྒོ་གང་སྤྱོད་འབྲས་བུ་སྨིན་
པར་ཤོག །བདག་ནི་ཁམས་གསུམ་འགྲོ་དྲུག་སྣང་ཡུལ་དུ། དལ་འབྱོར་རྒྱུད་དུལ་
ཀུན་གྱི་ཡིད་དུ་འོང་། གོང་དང་མི་འགལ་གནོད་པའི་སེམས་དང་བྲལ། འགྲོ་བ་ཀུན་
དང་རྗེས་སུ་མཐུན་པར་ཤོག །བདག་ནི་བླ་མ་སློབ་དཔོན་རྗེས་འབྲེང་ཚེ། གང་
གསུངས་དམ་པའི་བཀའ་བཞིན་ལེགས་བསྒྲུབས་ནས། སྐད་ཅིག་ཙམ་ཡང་ཐུགས་
དམ་མི་འགལ་ཞིང་། དགོངས་པའི་ཐུགས་བཅུད་དག་མ་ལོན་པར་ཤོག །བདག་ནི་
མཆེད་ལྕམ་རྣམས་དང་འགྲོགས་པའི་དུས། ཆགས་སྡང་དབང་གི་གནོད་པའི་སེམས་
བྲལ་ནས། བརྩེ་གདུང་གུས་པས་སྡོང་དང་གྲོགས་གྱུར་ཏེ། དམ་ཚིག་རྣམ་དག་སྐྱོ་
ངལ་མེད་པར་ཤོག །བདག་ནི་གཡུང་དྲུང་བོན་ལ་སྤྱོད་པ་ལ། བདུད་དང་སྲིན་པོ་མུ་
59
69

གསུང་རབ་སྒོ་མཛོད་རིན་པོ་ཆེའི་གླེགས་བམ།
49
སྟེགས་ལས་སོགས་པའི། བར་མཆོད་བགེགས་ཀྱི་བསྐྱོད་པས་མི་ཚུགས་ཤིང་། འགལ་
རྐྱེན་ཐམས་ཅད་ཉེ་བར་ཞི་བར་ཤོག །བདག་ནི་བོན་སྤྱོད་རྒྱུན་དུ་སྐྱོངས་པ་ལ།
མཆེད་དང་ལྕམ་དྲལ་དགེ་བའི་སྡོང་མཛད་ཅིང༌། གནས་དང་དུས་སོགས་རྟེན་
འབྲེལ་འཛོམ་པ་དང་། མཐུན་རྐྱེན་ཡོ་བྱད་ཕུན་སུམ་ཚོགས་པར་ཤོག །བདག་ནི་
དྲིན་ཅན་རྩ་བའི་བླ་མ་ལ། རྟག་ཏུ་སངས་རྒྱས་འདུ་ཤེས་མ་འབྲལ་ནས། དུས་གསུམ་
སྟོན་པའི་སྐུ་དང་དབྱེར་མེད་པར། སངས་རྒྱས་ཀུན་གྱི་ངོ་བོ་མཐོང་པར་ཤོག །
བདག་ནི་གཡུང་དྲུང་བོན་ལ་སྤྱོད་པའི་དུས། རིག་པ་ཕྱལ་ཆད་དོན་མེད་མ་སོང་པར།
སྒོ་བཞི་མཛོད་ལྔའི་བསླབ་པ་རབ་རྫོགས་ནས། བརྒྱད་ཁྲི་བཞི་སྟོང་ཐུགས་སུ་ཆུད་
པར་ཤོག །བདག་ནི་གཡུང་དྲུང་བོན་ལ་མཇལ་བའི་དུས། ཐེག་སྒོ་ཀུན་ལས་ཁྱད་
པར་འཕགས་པ་ཡི། རིན་ཆེན་ནང་ནས་གསེར་རྙེད་ཅི་བཞིན་དུ། བླ་མེད་ཐེག་པའི་
དོན་ལ་སྤྱོད་པར་ཤོག །བདག་ནི་དལ་འབྱོར་མི་ལུས་ཐོབ་པའི་དུས། འཛམ་གླིང་
སྐྱེས་པ་སྟོང་སྐོར་མ་ཡིན་པར། རྩེ་གཅིག་གཡུང་དྲུང་བོན་ལ་སྤྱོད་པ་ཡིས། ཚེ་གཅིག་
སངས་རྒྱས་དུས་འདིར་ཐོབ་པར་ཤོག །བོན་སྒོ་ཕྱི་ནང་གསང་གསུམ་གང་སྤྱོད་ཀྱང་།
གཟུ་ལུམ་ཚོད་ཡོད་ར་ཆོད་མ་ཡིན་པར། རྒྱལ་བའི་བཀའ་ལུང་མ་ནོར་ཅི་བཞིན་དུ།
མཁས་པར་ཡོངས་སུ་སྒྲོས་འདོག་ཆོད་པར་ཤོག །བདག་ནི་གཡུང་དྲུང་བོན་ལ་སྤྱོད་
པའི་དུས། དབུལ་ཕོངས་བསོད་ཆུང་མཐའ་འཁོབ་མ་ཡིན་པར། བོན་དང་མཐུན་
པའི་ལོངས་སྤྱོད་ཕུན་སུམ་འཚོགས། ཟད་མེད་གཏེར་ལ་རྒྱུན་དུ་སྤྱོད་པར་ཤོག །ལུས་
ལ་ན་ཚ་སྡུག་བསྔལ་མེད་པ་དང༌། འདུ་བ་རྣམ་བཞི་འཁྲུག་པའི་སྐྱོན་སྤངས་ནས།
རྩ་རླུང་དབུ་མའི་དོན་ལ་རབ་སྒོམ་ནས། མཐའ་བྲལ་རྟོགས་པ་རྒྱུད་ལ་
་ལ་འཆར་བར་
ཤོག །བདག་ནི་ཡོ་བྱད་ཕུན་སུམ་ཚོགས་པའི་ཚེ། སེར་སྣ་འཇུངས་འགེགས་འདོད་
པས་མ་བཅིང་པར། ཞེན་ཆགས་མེད་པའི་རྡུལ་ཤུགས་སྤྱོད་པའི་ཚེ། མ་ཆགས་
60
69

མདོ་སྡེ།
དགེ་སྤྱོད་ཡན་ལག
མཆོད་སྦྱིན་ཡོངས་སུ་གཏོང་པར་ཤོག །བདག་ནི་འདུལ་ཁྲིམས་སྡོམ་པ་བསྲུང་བའི་
དུས། རང་སེམས་མ་དག་མངོན་ལྐོག་སྤངས་ནས་སུ། ཕྱི་ཡི་ཚུལ་དང་ནང་ཁྲིམས་
ཟུང་འབྲེལ་ནས། འདུལ་བའི་མཁན་སློབ་དཔང་པོར་བྱེད་པར་ཤོག །བདག་ནི་
མཉམ་ཉིད་བཟོད་པ་བསྒོམ་པ་ལ། བྱམས་སྡང་གཉིས་ཀྱི་བྱུང་ཚོར་སྤངས་ནས་སུ།
དགྲ་གཉེན་ཉེ་རིང་གཉིས་སུ་མེད་པ་ཡིས། ཐམས་ཅད་མཉམ་པའི་ཆ་ལ་འཁོད་པར་
ཤོག །བདག་ནི་རང་དོན་ཉམས་སུ་ལེན་པའི་ཚེ། ལེ་ལོ་གཡེང་སྐྱོང་མེད་པའི་བརྩོན་
འགྲུས་ཀྱིས། ཐང་ལྷོད་མེད་པར་བོན་ལ་རྒྱུན་སྤྱོད་ནས། རྩེ་གཅིག་བསམ་པ་མཐའ་
རུ་ཕྱིན་པར་ཤོག །བདག་ནི་མི་ལྡོག་བསམ་གཏན་བསྒོམ་པ་ལ། སྐད་ཅིག་ཙམ་ཡང་
འདུ་འབྲལ་མེད་པ་ཡི། དོན་ལ་མི་གཡེང་ཏིང་འཛིན་གཟེར་ཐེབ་ནས། འགྱུར་མེད་
གཡུང་དྲུང་བོན་དང་ལྡན་པར་ཤོག །བདག་ནི་ཕྱི་རྒྱུད་བོན་ལ་སྤྱོད་པའི་དུས། ཟ་
འདོད་གྲོང་ཆོག་མགོ་སྐོར་མ་ཡིན་པར། བཀའ་ནི་ལུང་ལྟར་ཚུལ་བཞིན་བགྱིས་ནས་
ཀྱང༌། འགྲོ་བ་སེམས་ཅན་ཀུན་ལ་ཕན་པར་ཤོག །བདག་ནི་འཕན་ཡུལ་འདོན་
མཆོད་སྤྱོད་པའི་ཚེ། དིག་ལྐུགས་ཚིག་གི་བར་ཆོད་མེད་པ་དང་། གཙང་དག་དམ་
ཚིག་གཞུང་ལྟར་སྤྱོད་པ་ཡི། ཁམས་གསུམ་སེམས་ཅན་ཐར་པར་འདྲེན་པར་ཤོག །
བདག་ནི་གསང་སྔགས་བོན་ལ་སྤྱོད་པའི་ཚེ། བསྐྱེད་རྫོགས་ཟུང་འཇུག་ཡ་བྲལ་མ་
ཡིན་པར། སྣང་སེམས་དབྱེར་མེད་གཅིག་ཏུ་རྟོགས་པ་ཡིས། ལུས་ངག་ཡིད་གསུམ་
ལྷ་སྐུར་བགྲུབ་པར་ཤོག །བདག་ནི་ཐེག་ཆེན་དོན་ལ་སྒོམ་པའི་ཚེ། རྟག་ཆད་གོལ་
བའི་མཐའ་རུ་མ་ལྟུང་པར། བདེ་སྟོང་གསལ་གསུམ་གཅིག་ཏུ་འདྲེས་པ་ཡིས། མི་
རྟོག་དགོངས་པ་རྒྱུད་ལ་འཆར་བར་ཤོག །བདག་ནི་ཉམས་ལེན་འདུ་འབྲལ་མ་ཡིན་
པར། རྩེ་གཅིག་ཐེག་པ་ཆེན་པོའི་དོན་རྟོགས་ནས། རྟག་ཏུ་འབྲལ་མེད་དོན་ལ་རབ་
སྤྱོད་དེ། བླ་མེད་ཐེག་ཆེན་དོན་དམ་མཐར་ཕྱིན་ཤོག །བདག་ནི་སྤྲོས་བྲལ་ཆེན་པོའི་
61

གསུང་རབ་སྒོ་མཛོད་རིན་པོ་ཆེའི་གླེགས་བམ། 49
ལྟ་བ་ལ། བདག་འཛིན་འཁྲུལ་པའི་སྐྱོན་རྣམས་རབ་སྤངས་ནས། སེམས་ཉིད་སྟོང་
པ་ཉིད་ཀྱི་དོན་རྟོགས་ཏེ། ཕྱོགས་དང་རིས་མེད་མཐའ་དབུས་བྲལ་བར་ཤོག །ཡེང་
མེད་ངང་གནས་ཆེན་པོའི་སྒོམ་པ་ལ།
རྣམ་རྟོག་བློ་ཡུལ་གཟའ་གཏད་སྐྱོན་སྤངས་
ནས། གཉུག་མ་རྒྱུན་ཆད་མེད་པའི་དོན་རྟོགས་ཏེ། གསལ་སྟོང་དབྱེར་མེད་མཐའ་རུ་
ཕྱིན་པར་ཤོག །ཤུགས་འབྱུང་རྒྱན་དུ་ཤར་བའི་སྤྱོད་པ་ལ། སྤང་བླང་གཉིས་སུ་
འཛིན་པའི་སྐྱོན་སྤངས་ནས། བཟང་ངན་རྩིས་གདབ་བྲལ་བའི་དོན་རྟོགས་ཏེ།
བཀག་སྒྲུབ་མེད་པ་ཀློང་དུ་གྲོལ་བར་ཤོག །རང་བཞིན་ལྷུན་གྲུབ་ཆེན་པོའི་འབྲས་བུ་
ལ། བྱ་བཙལ་གཉིས་སུ་འཛིན་པའི་སྐྱོན་སྤངས་ནས། རེ་དོགས་གཉིས་མེད་འབྲས་
བུའི་དོན་རྟོགས་ཏེ། འཁོར་འདས་དབྱེར་མེད་གཅིག་ཏུ་རྫོགས་པར་ཤོག །ཆགས་
བྲལ་ཡེ་བསྲུང་ཆེན་པོའི་དམ་ཚིག་ལ། བསྲུང་བྱ་སྲུང་བྱེད་འཛིན་པའི་སྐྱོན་སྤངས་
ནས། སྐྱོན་ཡོན་སྤང་བླང་མེད་པའི་དོན་རྟོགས་ཏེ། སྲུང་མཚམས་ཡེ་བྲལ་ཀ་དག་
རྟོགས་པར་ཤོག །རང་སེམས་ངོ་བོ་གདོད་དག་ནམ་མཁའ་ལ། སྣང་བ་གཞའ་ཚོན་
སྤྲིན་དང་ན་བུན་ཚུལ། རང་བཞིན་གསལ་བ་རང་བྱུང་ཀློང་དུ་ཐིམ། སྣང་སེམས་
དབྱེ་བ་མེད་པའི་དོན་རྟོགས་ཤོག །རང་སེམས་ཡེ་ནས་བོན་དབྱིངས་ཆེན་པོ་ལ། ཕྱི་
ནང་སྣོད་བཅུད་རང་བྱུང་རོལ་པའི་རྩལ། ཡུལ་ཤེས་གཉིས་སུ་མེད་པའི་དོན་རྟོགས་
ཏེ། ཐམས་ཅད་སེམས་ཀྱི་ཀློང་དུ་གྲོལ་བར་ཤོག །སེམས་ཉིད་ཡེ་ནས་ཡེ་སངས་རྒྱས་
པ་ལ། མ་ཤེས་གཞན་དུ་བརྩལ་བའི་སྐྱོན་སྤངས་ནས། རང་རིག་ཡེ་ཤེས་དྲི་མེད་དོན་
རྟོགས་ཏེ། བདག་ཉིད་ཆེན་པོའི་ལྷ་ཞལ་མཐོང་པར་ཤོག །སྣང་བ་སྒྱུ་མ་རྨི་ལམ་ལྟ་
བུ་ལ། ཞེན་ཅིང་ཆགས་པ་མེད་པའི་དོན་རྟོགས་ནས། འཇིག་རྟེན་འདི་བདེན་སྣང་
བ་ཐམས་ཅད་ཀུན། གང་ལའང་སྙིང་པོ་མེད་པར་རྟོགས་པར་ཤོག །ཕྱི་སྣོད་ནང་
བཅུད་འཁོར་དང་མྱང་འདས་རྣམས། ཐམས་ཅད་སེམས་ལས་བྱུང་བའི་དོན་རྟོགས་
62

མདོ་སྡེ།
དགེ་སྤྱོད་ཡན་ལག
ནས། སྣང་ཞིང་སྲིད་པས་བསྡུས་པའི་བོན་རྣམས་ཀུན། ཉག་གཅིག་སེམས་ཀྱི་ཀློང་དུ་
གྲོལ་བར་ཤོག །འབྱུང་བཞིས་བསྡུས་པའི་སྒྱུ་ལུས་ཕུང་པོ་འདི། སྔོན་འབྱུང་སྲིད་པའི་
གཟུགས་ཅན་མ་ཡིན་པར། སྣང་སྟོང་མཐའ་བྲལ་གཞའ་ཚོན་ལུས་ཐོབ་ནས། གང་ལ་
གང་འདུལ་སྤྲུལ་སྐུར་སྟོན་པར་ཤོག །སྒྲ་ཚིག་ངག་གི་བྱེ་བྲག་ཐམས་ཅད་ནི། དོན་
མེད་འཁྱལ་ཚིག་ལོང་གཏམ་མ་ཡིན་པར། གྲགས་སྟོང་བརྗོད་འདས་འགག་མེད་
གསུང་ཐོབ་ནས། སྟོང་གསུམ་གྲགས་པའི་བོན་འཁོར་བསྐོར་བར་ཤོག །ཡིད་ཀྱི་དྲན་
རྟོག་འགྱུ་བ་ཅི་བྱུང་ཡང་། རྣམ་རྟོག་བློ་བུར་ཐུག་འཕྲད་མ་ཡིན་པར། རིག་སྟོང་སྒྲིབ་
མེད་ཉི་མ་ལྟ་བུ་ཡིས། འགྲོ་རྣམས་མ་རིག་རྨོངས་པ་སེལ་བར་ཤོག །འཇིག་རྟེན་བྱ་
བྱེད་ལས་སྤྱོད་ཐམས་ཅད་ཀུན། དོན་མེད་འཁྲུལ་པའི་གཡེང་སྐྱོང་མ་ཡིན་པར།
སངས་རྒྱས་རྣམ་སྣང་དཔལ་གྱི་བཀོད་པ་བཞིན། ཁམས་གསུམ་འགྲོ་བ་འདྲེན་པའི་
ཞིང་དུ་ཤོག །བདག་གི་དུག་ལྔ་དུག་གསུམ་ཉོན་མོངས་ལྔ། སྐུ་གསུམ་སྐུ་ལྔ་ཡེ་ཤེས་
ལྔར་གྲོལ་ནས། ཕྱོགས་བཞི་དབུས་ལྔའི་ཞིང་ཁམས་ཐམས་ཅད་དུ། བདེར་གཤེགས་
རིགས་ལྔས་འགྲོ་དོན་བྱེད་པར་ཤོག །བདག་གི་རྣམ་པར་ཤེས་པའི་ཚོགས་དྲུག་ཀྱང༌།
འདུལ་བ་གཤེན་རབ་དྲུག་ཏུ་གྱུར་ནས་ཀྱང་། སྤྱན་ལྔ་རྩལ་དྲུག་ལྡན་པའི་མཐུ་སྟོབས་
ཀྱིས། འགྲོ་བ་རིགས་དྲུག་ཐར་པར་བཀོད་པར་ཤོག །བདག་ནི་དེ་ལྟར་བདག་དོན་
ལྷུན་གྲུབ་ནས། ཁམས་གསུམ་འགྲོ་དྲུག་སེམས་ཅན་ཐམས་ཅད་ལ། ཕ་མ་བུ་གཉེན་
ལྟ་བུའི་འདུ་ཤེས་ཀྱིས། ག